text: Går i 0. klasse: Læser godnathistorie for mor og far
  30 maj 2016 kl. 15.51
  Oskar Hofmann går i børnehaveklassen på Lagoniskolen i Vojens. Og efter en ny metode kan han allerede læse godnathistorien for far og mor.
  Gennem leg og bevægelse har børnene i børnehaveklassen  taget de første skridt til at lære at læse og skrive. Og den nye metode har givet opsigtsvækkende resultater:
  I november havde 2/3 af børnene knækket læsekoden, når man tidligere lave testen i første klasse. Med den nye metode er det tal steget til 95 procent.
  Dorthe Hofmann kan sammenligne med Oskars storesøster, som nu går i 2. klasse. Hun har ikke været med til den nye metode, og der er stor forskel i, hvad Oskar kan og hvad storesøster kunne, da hun var samme alder.  
  - Vi er stolte af, at du kan læse godnathistorier for os, siger hun – mens Oskar beskedent protesterer.
  Hør hvad læsekonsulent Karen Kappel, Haderslev kommune, siger om den nye metode – og hvad Dorthe og Oskar Hofmann siger.
  
  